Traficul va fi deviat de vineri seara de pe DN1A, în județul Prahova, pentru efectuarea unor lucrări la calea ferată.
Centrul Infotrafic anunță că de vineri de la ora 22.00 până sâmbătă la ora 22.00, traficul rutier va fi închis pe DN 1A, la kilometrul 127+516 metri, pe raza localității Măneciu, județul Prahova, pentru efectuarea unor lucrări la trecerea la nivel cu calea ferată Ploiești – Măneciu.
Pe timpul lucrărilor, traficul va fi deviat astfel:
- pentru autovehicule cu masa mai mică de 3,5 tone: variantă de serviciu prin amenajarea provizorie a unui drum peste calea ferată, în imediata apropiere a lucrărilor;
- pentru autovehicule cu masa mai mare de 3,5 tone: Ploiești – DN 1 – DN 1B, intersecție DN 1 – DN 72 – Târgoviște – DN 7 – Găești – DN 7 – Râmnicu Vâlcea – Veștem – DN 1 – Brașov și retur.
Șoferii sunt sfătuiți să respecte restricțiile instituite și semnalizarea rutieră temporară.